അടൂര് എന്ആര്ഐ ഫോറം കുവൈറ്റ് ചാപ്റ്ററിന്റെ ആഭിമുഖ്യത്തില് നിറക്കൂട്ട് 2021 എന്ന പേരില് ഓണ് ലൈന് ചിത്രകലാ മത്സരം സംഘടിപ്പിച്ചു അടൂര് എന്ആര്ഐ ഫോറം കുവൈറ്റ് ചാപ്റ്ററിന്റെ ആഭിമുഖ്യത്തില് ഓണാഘോഷത്തോടനുബന്ധിച്ച് നടത്തിവരാറുള്ള അടൂരോണം 2021 പരുപാടിയുടെ ഭാഗമായി നിറക്കൂട്ട് 2021എന്ന പേരില് ഓണ് ലൈന് ചിത്രകലാ മത്സരം സംഘടിപ്പിച്ചു. ജൂനിയര്, സബ്ജൂനിയര്, ഇന്റര് മീഡിയേറ്റ്, സീനിയര് എന്നീ നാല് വിഭാഗങ്ങളിലായി നടന്ന മത്സരം പ്രശസ്ത കാവ്യാ ചിത്രകാരനും ചിത്രകലാ അധ്യാപകനുമായ ആര്ട്ടിസ്റ്റ് സുനില് കുളനട ഉദ്ഘാടനം ചെയ്തു. മത്സരങ്ങള്ക്ക് മുന്നോടിയായി ആദ്യ ചിത്രമായി നിലവിളക്ക് വരച്ചു ചിത്രകലാ മത്സരങ്ങള് ഉദ്ഘാടനം ചെയ്തു. പ്രസിഡന്റ് അനു.പി രാജന് അദ്ധ്യക്ഷത വഹിച്ച യോഗത്തില് ജനറല് സെക്രട്ടറി കെ.സി ബിജു സ്വാഗതം ആശംസിച്ചു. യോഗത്തില് കുവൈത്തിലെ പ്രശസ്ത ചിത്രകാരന് ശ്രീകുമാര് വല്ലന കുട്ടികള്ക്കുള്ള നിര്ദ്ദേശനങ്ങള് നല്കി. ഉപദേശക സമിതി ചെയര്മാന് ശ്രീകുമാര് എസ്.നായര്, വൈസ് പ്രസിഡന്്റ് ജിജു മോളേത്ത് എന്നിവര് ആശംസ അറിയിച്ചു. റിജോ കോശി, ആദര്ശ് ഭുവനേശ്, ബിജു കോശി, എ.ജി സുനില് കുമാര്, മനു വര്ഗീസ് എന്നിവര് മത്സരത്തിന് നേതൃര്ത്ഥം നല്കി. ട്രഷറര് അനീഷ് എബ്രഹാം യോഗത്തിന് നന്ദി പ്രകാശിപ്പിച്ചു.